Tolong jelaskan mengenai Muhammad Ahmad ar-Rasyid dalam bahasa melayu

Sheikh Muhammad Ahmad ar-Rasyid (8 July 1938 - ) ialah Seorang Da'ie, dalam masa yang sama seorang Murabbi agung. Apabila membaca tulisan-tulisannya, tersentaplah hati-hati yang lalai, jiwa-jiwa yang kosong dan pemikiran-pemikiran yang songsang. Karya-karyanya menjadi rujukan pendokong-pendokong dakwah dan harakah islamiyah.

•	Berikut merupakan serba ringkas biografinya ;

o	Kuniyahnya Abu Ammar (nama haraki: Muhammad Ahmad Ar-Rasyid)

o	Lahir di Baghdad pada 8 Julai 1938 dari keluarga Bani Izz, keturunan Ubadah dari Amir bin Sa’sa’ah.

o	Pengajian rendah di Tatbiqat dar Muallimin, antara sekolah yang terkemuka di Iraq. Sejak umur 8 tahun telah membaca majalah-majalah kesasteraan atas dorongan abangya.

o	Mengenali Ikhwan pada umur 13 tahun, bekerja secara rasmi bersama Ikhwan di Iraq semenjak pemerintahan beraja sebelum revolusi pada tahun 1958.

o	Pada bulan Mei 1953, menggabungkan diri bersama Ikhwan.

↵Kesarjanaan↵Berguru dengan beberapa ulama terkemuka aliran salaf. Antaranya:

•	Syeikh Abdul Karim (Hadis)

•	Syeikh Dr Taqiyuddin Al-Hilaly (Ulum Hadis)

•	Syeikh Muhammad Al-Kurdi (Ilmu Fiqh)

•	Syeikh Amjad Az-Zahawi (ketua persatuan ulama’ Iraq)

Hijrahnya↵Keluar dari Iraq ke Kuwait (1972) atas faktor keselamatan. Bekerja di Kuwait sebagai editor ‘Majalah Al-Mujtama’ yang diterbitkan oleh ‘Jam'iyyah Islah’; di situlah beliau menulis artikel-artikelnya berkaitan ‘Ihya Fiqh Dakwah’.

Berhijrah ke UAE dan telah dijemput untuk menyampaikan daurah-daurah dan pengajian-pengajian di serata tempat; sehinggalah kini beliau masih lagi berhijrah dari satu tempat ke tempat yang lain; Malaysia, Eropah dan sebagainya untuk menyampaikan ceramah dan pengajian dan menghidupkan Fiqh Dakwah dalam kalangan duat dan menyebarkan ilmu syariah.